Már a világhálón a Kortárs Magyar Galéria gyűjteménye | Felvidék.ma
A dunaszerdahelyi Kortárs Magyar Galéria honlapja már az év elején elkészült, de a teljes gyűjtemény állományának feltöltése több időt vett igénybe. Mára már a világhálón bárki megtekintheti a galéria festmény-, grafika- és szoborgyűjteményét ABC-sorrendben.
Ezenkívül több hasznos információt is tartalmaz a honlap. Többek között az Európa Szoborpark keletkezését képekkel illusztrálva, a soron következő kiállítások és rendezvények időpontjait. Akik a régmúltra kíváncsiak azok sem csalódnak majd, hiszen a galéria megalakulásától napjainkig az összes kiállítás megtalálható a honlapon. 2008-tól pedig bővebb fényképes beszámolók teszik érdekesebbé a böngészést. A Kortárs Magyar Galéria Alapítvány tevékenységéről, annak tagjairól is találnak információkat az oldalra érkezők. A galériának helyet adó Vermes-villa épületéről korabeli képek teszik érdekesebbé a böngészést.
Előző cikkMilliókat költ az oktatási tárca az általa kiválasztott tankönyvekre
Következő cikkÍgy locsolkodnak határainkon túl!